b'\n_START_ARTICLE_\nPo\xc5\xbear v Brazilskem narodnem muzeju\n_START_PARAGRAPH_\n2. septembra 2018, okoli 19:30 po lokalnem \xc4\x8dasu, je v Pala\xc4\x8di sv. Kri\xc5\xa1tofa (Pa\xc3\xa7o de S\xc3\xa3o Crist\xc3\xb3v\xc3\xa3o) v Riu de Janeiru, v kateri domuje Brazilski narodni muzej, izbruhnil velik po\xc5\xbear. Reakcija na kulturno izgubo je bila hitra, saj je v muzejskih depojih ve\xc4\x8d kot 20 milijonov predmetov, brazilski predsednik Michel Temer pa je ocenil izgubo zgodovinske in kulturne dedi\xc5\xa1\xc4\x8dine za \xc2\xbbneprecenljivo\xc2\xab. Vzrok po\xc5\xbeara je \xc5\xa1e treba dolo\xc4\x8diti, vendar je lahko povezan s stalnim pomanjkanjem sredstev muzeja v prej\xc5\xa1nji polovici desetletja. Zaenkrat ni poro\xc4\x8dil o po\xc5\xa1kodovanih ali \xc5\xbertvah.\n_START_SECTION_\nOzadje\n_START_PARAGRAPH_\nZ rednim zmanj\xc5\xa1evanjem prora\xc4\x8duna od leta 2014 muzej ni prejel 520.000 R $ na leto, potrebnih za njegovo vzdr\xc5\xbeevanje. Videli so se znaki razpadanja, kot so olupljene stene in izpostavljene \xc5\xbeice. Muzej je praznoval svojo 200. obletnico junija 2018 v polo\xc5\xbeaju delne opustitve._NEWLINE_Muzejski podpredsednik Luiz Fernando Dias Duarte se je skliceval na zanemarjanje, ki ga je muzej do\xc5\xbeivel med zaporednimi vladami.\n_START_SECTION_\nPo\xc5\xbear\n_START_PARAGRAPH_\n2. septembra 2018, kmalu po zaprtju za javnost, je ogenj velikih razse\xc5\xbenosti dosegel vsa tri nadstropja stavbe Narodnega muzeja v parku Quinta da Boa Vista. Gasilci so bili poklicani ob 19:30 (po lokalnem \xc4\x8dasu) in so hitro pri\xc5\xa1li na prizori\xc5\xa1\xc4\x8de._NEWLINE_Do 21. ure je ogenj u\xc5\xa1el nadzoru, z velikimi plameni in ob\xc4\x8dasnimi eksplozijami, s katerimi so se borili gasilci \xc5\xa1tirih \xc4\x8detrti. Desetine ljudi je pri\xc5\xa1lo v Quinta da Boa Vista, da bi videli ogenj._NEWLINE_Ob 21.15 je specializirana skupina gasilcev vstopila v stavbo, da bi posku\xc5\xa1ala zavarovati povr\xc5\xa1ine, ki jih plameni \xc5\xa1e niso prizadeli in oceniti obseg \xc5\xa1kode._NEWLINE_Do 21:30 je po\xc5\xbear zajel celotno stavbo, pa tudi dve razstavi, ki sta bili na dveh obmo\xc4\x8djih na sprednji strani glavne stavbe. \xc5\xa0tirje varnostniki, ki so delali v muzeju, so uspeli pobegniti; ni bilo poro\xc4\x8dil o nezgodah._NEWLINE_Ob 21.45 so prisko\xc4\x8dili na pomo\xc4\x8d pripadniki brazilskega marinskega korpusa iz opori\xc5\xa1\xc4\x8da v bli\xc5\xbeini. Uporabili so dve gasilski vozili z vrtljivimi lestvami, pri \xc4\x8demer sta gasilce z vodo oskrbovali dve cisterni. Ob 22:00 se je desetine zaposlenih v muzeju pridru\xc5\xbeilo boju proti plamenom. Dve nadstropji stavbe sta bili \xc5\xbee uni\xc4\x8deni, streha se je zru\xc5\xa1ila. Edson Vargas da Silva, knji\xc5\xbeni\xc4\x8dar, ki je 43 let delal v muzeju, in je bil pri\xc4\x8da uni\xc4\x8denju, je dejal: \xc2\xbbPreve\xc4\x8d papirja, lesena tla, preve\xc4\x8d stvari, ki hitro gorijo\xc2\xab.\n_START_SECTION_\nPosledice\n_START_PARAGRAPH_\nOcena uni\xc4\x8denega je \xc5\xa1e nedokon\xc4\x8dana, saj je bil ogenj preve\xc4\x8d intenziven in obstaja nevarnost eksplozij. Slike na dru\xc5\xbeabnih medijih so pokazale, da je bil majhen del zbirke re\xc5\xa1en iz gore\xc4\x8de stavbe.\n_START_SECTION_\nReakcije\n_START_PARAGRAPH_\nPredsednik Nacionalnega in\xc5\xa1tituta za zgodovinsko in umetni\xc5\xa1ko dedi\xc5\xa1\xc4\x8dino K\xc3\xa1tiia Bog\xc3\xa9a je dejal: \xc2\xbbTo je nacionalna in svetovna tragedija. Vsi vidijo, da to ni izguba le za brazilske ljudi, ampak za celotno \xc4\x8dlove\xc5\xa1tvo ... Je napoved tragedije, saj smo \xc5\xbee dolgo vedeli, da brazilska kulturna dedi\xc5\xa1\xc4\x8dina nima prora\xc4\x8duna\xc2\xab._NEWLINE_Brazilski predsednik Michel Temer je dejal: \xc2\xbbIzguba Narodnega muzeja je za Brazilijo neizmerljiva, danes pa je tragi\xc4\x8dni dan za muzejstvo na\xc5\xa1e dr\xc5\xbeave. Dvesto let dela, raziskav in znanja smo izgubili. Zdaj ne moremo izmeriti vrednosti na\xc5\xa1e zgodovine zaradi \xc5\xa1kode na zgradbi, ki je v \xc4\x8dasu cesarstva slu\xc5\xbeila kraljevi dru\xc5\xbeini. To je \xc5\xbealosten dan za vse Brazilce\xc2\xab.'